Què volen evitar els britànics obtenint aquest passaport?
Les autoritats irlandeses han certificat un increment notable en les sol·licituds de passaport irlandès, que ja voregen les 200.000 d'ençà que va començar el 2018. La causa, el fet que el Regne Unit sigui a punt de sortir de la Unió Europea. Els sol·licitants d'Anglaterra, Escòcia i Gal·les han augmentat de més d'una cinquena part en comparació amb el 2017, i ja en són 98.544 més, segons el Ministeri d'Afers Estrangers irlandès. A més, 84.855 sol·licituds vénen del Nord d'Irlanda. En total, enguany Irlanda ha emès 822.581 passaports, segons que ha exposat ministre d'Afers Estrangers, Simon Coveney. Amb l'obtenció del document, els britànics volen evitar qualsevol impediment a l'hora de treballar en països de la Unió Europea i a l'hora d'anar-hi.
qualsevol impediment a l'hora de treballar en països de la Unió Europea i a l'hora d'anar-hi